Knjižnični red

**Izposoja**

Knjižnično gradivo si lahko izposodijo uporabniki za 14 dni. V primeru, da gradivo ni rezervirano, ga lahko tudi podaljšajo.

Zamudnine ne zaračunavamo. Uporabnik si ne more izposoditi knjižničnega gradiva, če ima doma gradivo, ki mu je potekel rok izposoje.

**Obnašanje v čitalnici in knjižnici**

Čitalnica je namenjena delu za šolo, branju in druženju. Pri tem se je treba vesti tako, da ne motimo ostalih uporabnikov čitalnice in knjižnice.

V knjižnici je prepovedano uživanje hrane in pijače. Prav tako je prepovedana uporaba prenosnih telekomunikacijskih naprav.

V knjižnici je prepovedano vpitje, preklinjanje in pretepanje.

Uporabniki, ki kljub opozorilom ne upoštevajo pravil, morajo zapustiti prostore knjižnice.

**Uporaba računalnika**

V knjižnici so na voljo za uporabo računalniki s povezavo do svetovnega spleta. Namenjeni so delu za šolo in učenju. Za enim računalnikom sta hkrati lahko le dva uporabnika. V primeru skupinskega dela je treba knjižničarko vprašati za dovoljenje.

**Izgubljeno ali poškodovano knjižnično gradivo**

Uporabniki so v primeru, da opazijo poškodovano gradivo, dolžni opozoriti knjižničarko.

Poškodovano ali izgubljeno gradivo je treba nadomestiti z enakim ali plačati odškodnino v višini nabavne cene gradiva.